JohanHeinsen/ENO huggingface dataset:
Viborger Samler, 1846-06-11
J Slutningen af forrige Uge bekjendtgjordes af Finantsministeren (Goulburn) det aarlige Budget ligesom for at vise de endnu opponerende halsstarrige Peers de store Resultater af den fra sine Lænker tildeels befriede Handel, og Beviserne herpaa ere i Sandhed høist mærkværdige; vi referere os med Hensyn til Details til Tidenderne. ForFinantsaaret, der endte den 5te April 1846, viser sig et betydeligt Overskud med Hensyn til de Overslag, der gjordes ifjor, og det er neppe at betvivle at samme gunstige Resultat ogsaa vil vise sig ved det indtraadte FinantsaarsEnde. De sidste Aars Regnskaber have godtgjort at 3/4 af de reducerede Toldafgifter indvindes atter ved den forøgede Consumtion af de mindre beskattede Artikler. Men det meest paafaldende Exempel yder i denne Henseende Postrevennerne. Netto Provennet, efter Afdrag af alle Slags Omkostninger, udgjorde for Aaret 1845 (5te April 1845 – 5te April 1846) i Alt 800,000 Lstl., altsaa over 2/3 af den forrige aarlige Netto-Jndtægt for Brevportoens Reduction. Antallet af de Breve, der nu befordres ved Posten, udgjør omtrent 400 Millioner. ForPortoens Nedsættelse udgjorde Brevenes Antal c. 75 Mill. – J dette Tilfælde altsaa, saaledes som i andre, har det godtgjort sig, at den forøgede Jndustrie og Virksomhed ikke alene fører med sig en større directe Fordeel for Landet, men ogsaa ved reduceret Beskatning en Forøgelse i Statsindtægterne . . .
Viborger Samler, 1846-06-11
London, den 3die Junii. Rygtet om, at de forenede Staters Regjering har anraabt om Frankerigs og Englands Mægling i Striden med Mexico har ikke stadfæstet sig. Derimod melder Morning Herald, at Ministeriet har fattet den Beslutning at tilbyde saavel Fristaterne som Mexico Englands Mægling, at denne Beslutning allerede igaar er meddeelt de herværende Repræsentanter for de resp. tvende Stater, samt at den fornødne Fuldmagt ufortøvet skal tilstilles den britiske Gesandt Pakenham i Washington. Men paa Grund af Fristaternes Regjerings fiendtlige Stemning imod England, tør man, hvor ønskeligt det end kunde være, ikke love sig noget synderligt Resultat af Mæglingen.
Viborger Samler, 1846-06-11
Den americanske Generalconsul i Liverpool, Gen. Armstrong, en gammel Kriger og Gen. Jacksons Vaabenbroder, er pludselig afreist med Great-Western til New, York, og man vilde vide, at hans Regjering havde kaldt ham tilbage for at bruge hans Tjeneste imod Mexico. Liverpool Times paastaaer derimod, at Generalen, som personligen ønsker at opretholde de fredelige Forhold imellem England og Fristaterne, er afreist til America for at overbringe de sidste Forslag fra den britiske Regiering angaaende Oregonspørgsmaalet, og om muligt formaae sin Regjering til at antage samme. London, den 5te Junii. (Ad directe Vei til Hamborg). Overhuset har igaar atter aabnet sine Møder. Tarifbillen erholdt, trods Hertugen af Richmonds Amendement, der gik ud paa at forkaste Billen, den anden Læsning, uden at engang Afstemning fandt Sted.
Viborger Samler, 1846-06-11
Jbrahim Pascha er den 5te landet i Spithead.
Viborger Samler, 1846-06-11
Frankerig. Paris, den 3die Junii. Af Guizots Svar til Hertugen af Moskwa i Pairskammeret erfares, at Ministeriet kun efter Bugeauds Raad har undladt at indlade sig paa Abdel Kaders Tilbud om at udvexle Krigsfangerne. Bugeand var af den Mening, at AbdelKader kun foreslog Udvexlingen for at kunne udgive Underhandlingerne i denne Sag for Fredsunderhandlinger. Man afslog altsaa Abdel Kaders Tilbud, og underhandlede med Marocca om at erholde de franske i Emirens Deira værende Krigsfanger udleverede, og Chefen forDeira har nu gjort Ende paa den Forlegenhed, hvori han befandt sig, ved at lade Fangerne myrde. Pressen fordømmer Ministeriets Føielighed for Bugeauds Raad, der har kostet 260 Tappre Livet. "Bugeands Jdeer", udbryder la Presse, ere, som man veed, forskjellige fra alle andre Menneskers Jdeer. Men bør man derfor blindt hen fordømme dem, Portugal. Efterretninger fra Lissabon af 22de Mai melde, at der allerede den 21de kæmpedes i Hovedstadens Gader imellem Tropperne og Folket. Den 19de Mai reiste den vigtige Stad Oporto sig imod Regjeringen.
Viborger Samler, 1846-06-11
De nyeste Efterretninger fra Lissabon af 30te Mai stadfæste den foranførte Meddelelse om at det den 21de Mai var kommet til Kamp i Lissabon imellem Tropperne og Folket; denne Kamp bestod imidlertid kun i Skærmydsler, 13 a 14 Borgere ere faldne. Senere ere Tropperne forblevne i Casernerne. Brødrene Cabral have indskibet sig paa et fransk Krigskib for at gaae til Cadiz. Det nye Ministerium er kommet i Stand.
Viborger Samler, 1846-06-11
Jtalien. Fra Rom meldes under 24de Mai, at Oberstlieutenanten for de pavelige Tropper i Ancona, Allegrini, er en Aften, da han gik til sit Hjem, bleven angreben af 6 maskerede Personer og gjennemboret af flere Saar. Man fandt ham svømmende i sit Blod og endnu aandende; dog 3 af Dolkestikkene vare dræbende, og i det ene sad Dolken. Politiske Grunde skulle ligge til Grund for dette Snigmord. Af Stimændene er der intet Spor
Viborger Samler, 1846-06-11
Jndenlandske Efterretninger.
Viborger Samler, 1846-06-11
Kjøbenhavn. Blandt de Bestemmelser, der vanzire vor bestaaende Lovgivning, henhører utvivlsomt Buddet i Christian den Femtes Lov 6-1324, hvorefter den "Ægteqvinde der tredie Gang gjør sig skyldig i Ægteskabsbrud (adulterium, skal druknes, en Straf, der naturligviis ingen finde i Virkeligheden exeqveres eller kunde exeqveres, uden i høieste Grad at støde an imod Nutidens Begreber, der ere endeel forskjellige fra de, der vare gjældende ved Lovens Udgivelse for halvandet hundrede Aar siden. Ved Frederiksværks Birkething, ligesom senere ved Overretten, er denne Dom imidlertid nylig bleven afsagt imod et løsagtigt Fruentimmer. (Fædrl.)
Viborger Samler, 1846-06-11
Efter at den fra sin Lærerpost ved den militaire Høiskole afskedigede Ept. Læssøe af Generalstaben, paa Anmodning fra samtlige Elever i Høiskolens ældste Afdeling, havde i Vinter privat fuldført det Cursus, han havde begyndt i sin offentlige Stilling, have hans Tilhørere til Tak derfor foræret ham en smuk, i Ibenholt og Sølv indfattet Kikkert, ledsaget af en af dem Alle undertegnet Skrivelse, hvori de udtalte deres Beklagelse over, at maatte savne hans Virksomhed paa Høiskolen.
Viborger Samler, 1846-06-11
Jfølge Coll. Tid, skal de forestaaende Stænderforsamlingers Betænkning indhentes over et Udkast af følgende Jndhold: "Det skal have sit Forblivende ved den Forpligtelse til at stille Rytterheste, der ved Forordningen af 14de September 1774 § 1 i Henhold til den gamle Martrikul hidtil har hvilet paa hver enkelt Hovedgaard eller paa de Parceller af samme, hvorpaa Forpligtelsen efter Hovedgaadens Udstykning maatte være gaaet over, saa at den ved Forordningen af 24de Juni 1840 paabudne nye Matrikul ikke i den omhandlede Henseende skal tages i Betragtning.
Viborger Samler, 1846-06-11
Den 3die dennes styrtede en lille Pige, Datter af en herværende Restaurateur, ud over Trappegelænderet paa anden Sal og knuste Hovedet i Faldet. J en skrækkelig Tilstand blev den arme Lille løftet op, men den barmhiertige Død havde bevaret hende for videre Qvaler. (Flp.)
Viborger Samler, 1846-06-11
Det har vakt stor Opsigt her i Byen, at en riig Dame af anseet Familie, hvis Forældre imidlertid ere døde, i den Grad har emanciperet sig fra alle Fordomme, at hun, hengivende sig sin Kjærligheds Jndskydelser, i disse Dage har forlovet sig med en Haandværker, som imidlertid ikke alene er ualmindelig dannet, men ogsaa en heel Deel yngre end hun. (Aarh. Av.)
Viborger Samler, 1846-06-11
Høiesteretsdom, den 3die Junii. Justitsraad Liebenberg imod Gaardmand og Lægdsmand Jens Nielsen, og Møller Lauge Lund, der tiltales for opsætsigt og utilbørligt Forhold mod Politimesteren og Jnqvirenterne under en Randsagningsforretning efter ulovligt Vareoplag (Dejenfor Blechingberg). Ved Viborg Landsoverrets Dom af 9de Marts 1846, der stadfæster Salling Herreds Extrarets Dom af 7de November 1845, ere de Tiltalte frifundne for Actors Tiltale i denne Sag. - Dom: Landsoverrettens Dom bør ved Magt at stande. Justitsraad Liebenberg tillægges i Salarium for Høiesteret 30 Rbd., som udredes af det Offentlige.
Viborger Samler, 1846-06-11
J de 6 Dage fra Tirsdagen den 2den Juni til i Søndags Aftes, den 7de, blev Tivoli besøgt af 12,970 Personer. (Bl. Td.)
Viborger Samler, 1846-06-11
Sidste Løverdag i forr. Maaned opkom i Nærhed af Hirschholm Jld i et Bondehuus, som beboedes af flere fattige Familier. Det nedbrændte til Grunden. (Flp.)
Viborger Samler, 1846-06-11
Medens man i Norge klager over Pengemangel og høie Renter, erfarer man af de norske Tidender, at Beløbet af de i Sparekasserne indestaaende Capitaler udgjorde ikke mindre end 6,550,000 Spd. Heraf i Christiania 1,022,000 Spd., i Trondhjem 714,000 Spd. og i Bergen 670,000 Spd. Næsten samtlige indestaaende Capitaler udlaanes imod Pant i faste Eiendomme eller paa anden Maade imod Sikkerhed. Odense, den 8de Junii. Jgaar Eftermiddags trak pludselig et stærkt Uveir op over Byen, som vedvarede omtrent en Time. Regn, blandet med temmelig store Hagel, oversvømmede aldeles Gaderne, og de stærke Tordenskrald lode formode, at Lynilden flere Gange maa have slaaet ned. Paa 3 Steder heri Byen har dette ogsaa været Tilfældet, nemlig i Nedergade hos Hr. Malermester Løngreen, paa Overgade hos Hr. Overkrigscommissair, Kobke og i den nye Fattiggaard i Vindegaden, men ingen af Stederne anrettedes nogen synderlig Skade. (Hp. A.)J Doctorerne Steins og Peines intenderede Vandlægeanstalt ved Blankenese paa Actier skal Hs. Maj. og Hs. Kgl. Høih. Kronprindsen, ifølge Jtzeh. Wochenbl.", have tegnet sig personlig for endeel Actier.
Viborger Samler, 1846-06-11
Skolecollegiet i Eckernførde har eengang for alle afslaaet Rector Schrødters og Skrivelærer Hansens Ansøgning om, at det maatte tillades Skolebørnene, under Lærernes Opsigt, at afholde en - Fugleskydning!
Viborger Samler, 1846-06-11
Veile, den 8de Junii. Den i flere Dage herskende Lummervarme blev i Eftermiddag affløst af en voldsom Regn, der skyllede ned med svære Strømme. Lyn og Torden fulgte Slag i Slag og i enkelte Momenter raslede store Hagl. Skjøndt Uveiret svævede over Byen, var Skaden dog indskrænket til nogle Veie og Haver, der dækkedes af det fra Bankerne nedskyllende Sand. Derimod skal i Rugsted, 2 Miil herfra, et Huus være afbrændt ved Lynilden, ligesom et andet Sted et Faar skal være bleven ihielslaaet paa Marken. Langt har imidlertid Uveiret neppe strakt sig; nord og sønder paa, efter Forlydende, omtrent en halv Miils Vei, vesterpaa eller (Veile Av.) mod Sydvest noget længere.
Viborger Samler, 1846-06-11
Udnævnelser. Under 30te f. M. har Hs. Majestæt allern, beskikket Extra postfører Reimers i Altona til Posterpediteur i Ahrensbock fra 1ste Juli d. A. at regne. - Under 3die d. M. har Hs. Majestæt allern, beskikket Chef for det Holsteen-Lauenborgske Toldrevisionscontoir, Kammerraad Boolsen, til Chef for det Slesvigske Toldexpeditionscontoir under det kgl. General-Toldkammer- og Commerce-Collegium. - Under 5te f. M. har Hans Majestæt allern, bestikket Cand. theol. N. J. Wagtmann til Sognepræst for Veilby Menighed i Aarhuus Stift. – Under 6te f. M. har Hs. Maj. allern, beskikket Sognepræst for Vibye, Menighed i Fyens Stift, N. J. Rützou, til Sognepræst for Linaae og Dallerup Menigheder i Aarhuus Stift, og Sognepræst for Rudkjøbing og Skrøbeløv Menigheder paa Langeland, L. P. V. Gruner, til 2den Præst ved Roeskilde Domkirke. - Under f. D. har Hs. Maj. allern, beskikket Chef fordet Holsteen-Lauenborgske Erveditionscontoir under det kongl. Rentekammer, Kammerraad Voss, til Amtsforvalter i Stein borg Amt, mod at han stiller befalet Sikkerhed for Oppebørslerne. - Under f. D. har Hs. M. allern, beskikket Amtsforvalter i Nordborg, v. Gæhler, til Kirkeinspecteur for NørreHerred paa Als.
Viborger Samler, 1846-06-11
Ledigt Embede. Told- og Consumtions- samt Strømtoldkasserer-Embedet i Nyborg, fast Gage 2600 Rbd. aarlig, og Procentandeel af Told- og Consumtions-Jntradernes Overskud over Annuum, der efter Middeltal af de 3 sidste Aar udgjør 128 Rbd. aarlig Caution i anordningsmæssige Effecter 9700 Rbd.
Viborger Samler, 1846-06-11
Kjøbenhavns Børs-Cours, den 9de Junii. Hamborg 2 M. - a vista 199. Bank-Disconto 4 pCt. Dito paa Banco=Vexler 4 1/2 pCt. Norske Speciessedler 198 a 198 1/2 Rbd. Sedl. 4 pCt. Kgl. Obligationer (uden Rente) 104 1/4 a 104 3/4 Rbd. S. Nationalbank=Actier 173 1/2 a 173 3/5 Rbd. i r. S. (Nationalbank=Actiernes Priis er med det fra 1ste August f. A. paaløbende Udbytte.)
Viborger Samler, 1846-06-11
Handels= og Skibs=Efterretninger. Londonerkornmarkedet, den 5te Junii, Kornpriserne uforandrede; ingen Omsætning har fundet Sted; kun Havre kjøbes til forholdsmæssig høie Priser. Hvedetolden, 17 sk. - Gjennemsnitsprisen for Ugen, der endte den 30te Mai. Hvede, 53 sh. 4 d.; Byg, 28 sk. 4 d.; Havre, 22 s. 9 d.; Rug, 32 sk. 4 d.; Erter, 34 sk. 2 d. Fra Chefen for Corvetten "Galathea, er indløben Rapport d. d. til Ankers paa Pulo Penang Rhed 20de Marts 1846. (altsaa af tidligere Dato men senere modtagen end den sidste offentliggjorte) hvorefter en Sygdom som formeentlig var foranlediget ved en Expedition op af Galathea=Floden paa Sambelong havde taget en foruroligende Vending, og at af 27 Personer, som fra Skibet deeltoge i hiin Expedition, havde 19 været angrebne, og af disse vare 4 døde (deriblandt en vis Gottsche fra Kiel, der ledsagede Prof. Behn som Amuniensis og Udstopper), de øvrige vare Alle i fuld Bedring, og Chefen agtede samme Dag at tage dem ombord og den paafølgende Dag at afseile til Sincapore. (Bl. Tid.)
Viborger Samler, 1846-06-11
Det russiske Dampskib "Hercules" er ifølge "Kiel. Corresponden!" af 6te, den 4de indtruffet til Kiel fra Kronstadt, og dets Chef satte sig strax i Forbindelse med Prof. Jensen paa Hornheim, end Lægeanstalt ved Kiel for Sindssvage. En fornem Sindssvag, en aldrende Mand, som blev behandlet med megen Ærbødighed af Russerne, blev derpaa bragt til Horn heim. Hvem han er, synes at skulle være en Hemmelighed. "Hercules vil, siges der, blive i Kiel nogle Dage.
Viborger Samler, 1846-06-11
Kjøbenhavn, den 9de Junii. Efter en usædvanlig tidlig Sommerhede og en vedvarende Tørke, havde vi i Formiddag Tordenveir og temmelig stærkt og forfriskende Regn. (Bl. T.)
Viborger Samler, 1846-06-11
Helsingør, den 8de Junii. Jforgaars Aftes ankom her paa Rheden sydfra under Commando af Contra-Admiral Norden skold de svenske Orlogsfregatter Destree paa 60 Kanoner, Eu genie 40 Kan. og Josephine 36 Kan., Korvetten Najadan 18 Kan, samt Briggen Nordenskold 12 Kan, og igaar Aftes Skonnerten Falk 10 Kan., hvilke alle gik til Ankers her paa Rheden og igjen afseilede herfra imorges tilligemed de tvende norske Orlogskibe Freya og Nordstjernen. Ombord i Fregatten Eugenie befinder sig en af Kong Oscars Sønner, Hertugen af Østergotland. - Desuden passerede iforgaars den svenske Korvet Jaramas sydfra paa Øvelsestogt med Kadetter. Man troer, at denne svensk norske Eskadre skal efter foretaget Togt i Nordsøen retournere her til Sundet til samme Tid som Kong Oscar ankommer til Helsingborg. - Jmedens det var noget klart nordefter, opdagedes 3, formeentlig russiske, Orlogsmænd langt tilsøes med Sydligt og Stille. (Hels. Av. og Bl. T.)¬
Viborger Samler, 1846-06-11
J Anledning af den Corvetten Carlscrona" trufne Ulykke, 2 Dage efter tiltraadt Hjemreise fra Havanna til Sverrig, at kæntre og synke omtrent 25 Sømile nord for Matanzas, indeholder en Philladelphia Avis følgende Detailler: Corvetten blev overfalden af en Byge, der kastede den paa Siden, ved hvilket Tilfælde Kanonerne løsnedes fra Surringerne og rullede over Dækket paa Lavetterne og saaledes bragte Skibet til at vende Kjolen iveiret. Jnden saa frygtelige Øieblikke sank Skibet, uden at efterlade nogen Udvei til Redning for de 131 Mand, som udgjorde Besætningen, undtagen nogle faa flydende Spirer og Barkassen, der ligeledes flød op med Bunden iveiret. Den Scene, som nu foregik, var ubeskrivelig frygtelig, men af kort Varighed, da de fleste af Besætningen, hvoriblandt Chefen, Capt. Klint, neddroges i den Hvirvel, som dannedes af det synkende Skib, uden at kunne gjøre nogen Anstrengelse for at frelse Livet. Af 131 Mennesker, som nogle faa Minuter før vare lutter Liv og Glæde ved Tanken om en snar Tilbagekomst til Fædrelandet, hvorfra de havde været fraværende omtrent i 9 Maaneder, vare ikkun 17 tilbage, som vare istand til at faae fat i Barkassen og støttende sig til denne holdt sig oppe i Vandet, hvor de forbleve omtrent 30 Timer udsatte forde heftige Bølger og den brændende Sol, uden mindste Føde og uden en Draabe Vand. Af denne skrækkelige Stilling frelstes, de af Sluppen "Svan, hvis Opmærksomhed blev vækket ved den fjerne Gjenstand, som i Begyndelsen antoges for et Sørøverskib; Sluppens Fører, hvis Navn er Snell, optog de Ulykkelige omtrent Kl. 4 Efterm. d. 4de Mai paa 25 11 n. Br. og 790 42, vestlig Lad. ombord i sit Fartøi og ydede dem al den Hjælp, der stod i hans Magt. Ved Ankomsten til New Orleans, hvortil Snell bragte dem, tog den svenske Consul R. D. Seltner sig af dem og forsynede dem med Klæder og andre Fornødenheder, hvorfor de vare aldeles blottede, da de bleve optagne. Nogle af dem ere endnu ikke fuldkommen restituerede efter Følgerne af de Lidelser, de have udstaaet. - Af Officererne bleve 3 bjergede, nemlig: Næstcommanderende P. A. Tersmeden og Second-Lieuten. A. Ringheim og S. R. Dahlstrøm, den øvrige Besætning bestod af: Chefen, Capt. Klint, Pr. Lieutn. C. v. Schwerin, Sec. Lieuten. A. H. Bildt, A. R. Bergensträle, L. Rosenqvist, J. Palm, C. J. L. Arnoldson, A. Afgelius, C. J. Ralamb. C. A. Rahm, C. v. Heidenstamm, C. Hammar, C. Lidman, C. G. Ankarkrona, 1 Læge, Proviantsforvalter Ringheim, 4 Styrmænd, 4 Constabler, 4 Skippere og omtrent 100 Mand.
Viborger Samler, 1846-06-11
Der skrives fra Roeskilde i Byens Avis af 6te Juni, Første Pintsedag er et sørgeligt Ulykkestilfælde passeret her paa Fjorden. En Styrmand, navnlig Petersen, og en Matros, begge henhørende til et ved Frederiksværk beliggende Skib, afseilede bemeldte Dags Eftermiddag herfra Byen, i en lille Baad, uagtet man fraraadede dem at vove sig ud i den store Storm.
Viborger Samler, 1846-06-11
Om Aftenen Kl. 9 ere de seilede forbi 2 Skibe, der laae for Anker en halv Miil paa denne Side Frederikssund, og efterat Folkene paa disse Fartøier strax derpaa vare gaaede ned i Rummet, har et Vindstød rimeligviis kæntret Baaden, og begge Førerne fundne deres Grav i Bølgerne; den næste Morgen observeredes Baaden drivende med Kjølen i Veiret omtrent 1 Miil denne Side Frederikssund, uden at man siden den Tid har seet det mindste Spor af de Forulykkede.
Viborger Samler, 1846-06-11
Da Kjøbmand L. Limkilde (C. Döckers Efterfølger) i Odense, har bragt i Erfaring, at Mange staae i den Formening, at den af Bundtmagerne i Odense imod ham (for formeentlig uberettiget Næringsbrug) anlagte Sag skulde være gaaet ham imod, saa bekiendtgjør han i Bladen: at han ved Overrets dommen af 20de Decbr. f. A. ikke alene er kjendt berettiget til at bibeholde sit, over Boutiken ophængte og Peltsværk antydende Skildt, men endog er kjendt berettiget til at handle med alle Slags Bundtmager-Artikler. Derimod er han rigtignok bleven anseet med en Mulct af 5 Rbd., fordi han havde givet en fattig Familie Leilighed til Erhværv, ved at lade den forfærdige Vinterhandsker. Endskjøndt det nu forekommer ham, at hvad han kan lade forfærdige ved Folk i Hamborg, Lübeck, og andre Stæder udenfor Grændsen det maatte han vel ogsaa kunne lade forfærdige hos sine egne, trængende Landsmænd, saa var jo dog Summen inappellabel, og Dommen kunde saaledes ikke proves i dette Punct.
Viborger Samler, 1846-06-11
Reisende med Dampskibet "Chr. VIII." fra Kallundborg, til Aarhuus, den 7de Juni, Kgl. Forvalter Hornemann med Kone og 4 Born, Adjunct Røgind, Consul Jensen, Enkefrue Gjerulff, Forvalter Gjerulff, Proprietair Dresler, Gaardmand S. Nielsen med Kone og 2 Børn. Til Sams, Møller Kjerulff. Med Samme fra Aarhuus til Kallundborg, den 8de Juni, Typograph Rottbøll Berg, Jfr. C. Larsen og Bødker Moss.
Viborger Samler, 1846-06-11
Med Dampskibet "Jris" fra Aarhuus til Kjøbenhavn, den 8de Juni, Kammerherre Stiftamtmand Graah, Assessor pharm. Seidelin, Propr. Herskind med Frue og Svigerinde Frøken Fischer, Cancelliraad Fabricius, Lieutn. Fabricius, Skuespiller Printzlau, Frøken Kleist med Reina og Anna Lindholm, Pastor Thygesen, Jfr. Bærenzen, Handelsfuldm. Levy og Groth, Mad. Frandsen med 2 Børn, Handl. Kaysen, Mølle=Eier Knudsen, Dyrlæge Nielsen, Mad. Jepsen, Garver Petersen, Capitain David Souter, Somændene Straton og Stephen, Conditor Bæhr med Kone, Cand. theol. Schandorff, Jfr. Jensen og Tulstrup, Pastor Asmussen med Familie, Mad. Lythans med Søn, Jfr. Lützau, Strømpehandler Broberg, Strømpevæver, Lützau, Snedker Preuthun, Pastor Prahl, Bataillonschirurg Regenburg, Pastor Steenfeldt, Pastor Jacobsen med Frue, Landm. Erichsen, Kbm. Fritz, Student T. Fritz, Snedkerm. Møller med Søn, Skræderm. Weng, Pastor Fritz med Kone, Uhrmager Stougaard, Sadelm. Olsen, Snedker Feldthusen, Tømmerm. Bendixen, Mechanicus Hansen, Jfr. Kobke, Pastor Edsberg, Reebsl. Dyhr og Petersen, Skrædermester Carlsen, Propr. Stabell med 3 Døttre, Handelsfuldm. Hartvigson, Cand. phill. Krog, Kbm. Michaelsen, Mad. Jørgensen, Smed Gottlieb, Jfr. Lercke, Skom. Hammershøi, Stud, med. Stabell, Propr. Jørgensen og Møller, Jfr. Knudsen, Forpagter Ovesen, Møller Andersen, Hr. R. Sørensen, Forv. Hoffmeier, Guldsmed Dahlmann, Jfr. Møller, Assessor Ditzel, Fru Ditzel, med 2 Børn, Handelsb. Lund, Mad. Josephsen, Jfr. Rasmussen, Mad. Knutzen med 4 Børn, Jfr. A. Knutzen, samt endeel Dækspassagerer. Jalt 158. Desuden 52 Stkr. Qvæg, 3 Heste &c.
Viborger Samler, 1846-06-11
Med Dagvognen fra Viborg til Randers, den 10de Juni, Naalemager Thisted, 2 Jfr. Schyts, Mad. Michelsen.
Viborger Samler, 1846-06-11
Copulerede i Kjøbenhavn, den 29de Mai. Revisor Smith, og Frøken Louise Winge. – S. D. i Slesvig: Hr. Fr. Momsen og Frøken Dorothea von Thaden. - J Odense: Pr. Lieutn. Moriz v. Rauch og Jfr. Mariane Emilie Döcker.
Viborger Samler, 1846-06-11
Den 5te Juni paa Frederikshøi ved Aalborg, Kjøbmand Søren Levinsen af Aalborg og Jfr. Frederikke Ree af Aarhuus.
Viborger Samler, 1846-06-11
- J Randers, den 9de: Underlæge ved femte Dragonregiment Joseph Abraham og Jfr. Therese Meyer, Begge af Randers, samt Glarmester Gerson Meyer fra Mariager og Jfr. Cortilia Moses fra Rudkjøbing.
Viborger Samler, 1846-06-11
Døde. Kjøbenhavn: Kammerraad og Contoirchef under General-Toldkammer- og Commerce-Collegiet, Edvard Emil Mouriers; Guldsmedmester Andrias Møller, 74 Aar; Christiane Elisabeth Jensen, 80 Aar; Malersvend Johan Christian Schikman, 30 Aar; Hestehandler Johan Chr. Hjordt; Ane Christine Christensen, f. Knudsen, 35 Aar; Johanne Rabe, f. Østermark, 29 Aar. - Helsingøer; Enkemad. Cecilie Hannemann, f. Svendsen, 71 Aar. - Holbek: Jensine Chrane, 27 Aar. - Nestved, Kjøbmand Peter Frederik Galle, 47 Aar. Nykjøbing i Odsherred, Fuldmægtig Carl Johan Anthon, 29 Aar. - Lerkenfeld: Kammerraad Earl Rothe. - RodbyOrdineret Catechet og Førstelærer ved Borgerskolen, Frederich Cramer, 39 Aar. - Veile, Kleinsmed Ole Andersen, 70 Aar. Horsens, Gartner Hendrik Jensen, 45 Aar. - Læs: Andres Jacobine Rebekka Ørum, 24 Aar. Aunkjødt: Jacob Hornemann, 13 Aar. – Carl Steffensen fra Odense, 19 Aar. (Ved at gaae tilveirs i Briggen Jupiter", i en Storm under Linien, faldt han den 16de April overbord og druknede).
Viborger Samler, 1846-06-11
AVERTISSEMENTS. Da jeg i Anledning af at jeg har kjøbt Bierregaard i Nærheden af Lemvig, jævnligen opholder mig sammesteds, saa anmodes Alle, der ville overdrage mig Udstyknings- og Landmaaler-Forretninger, om desangaaende at henvende sig til Cand. juris Neckelmann i Viborg, som paa mine Vegne afgjør det Fornødne. Kjærsholm, den 9de Juni 1846. Carl Hansen, Landmaaler.
Viborger Samler, 1846-06-11
Undertegnede anbefaler sig herved til Dhrr. Handlende i Viborg, som Commissionair & Speditor, i alle forefaldende Leiligheder, forsikkrende hurtig, prompte og reel Behandling. Randers, den 4de Juni 1846. M. J. Holm, Vestergade Nr. 505.
Viborger Samler, 1846-06-11
Contingentet til Viborg Amts Landveconomiske Forening, bringes herved i Erindring. Foreningens Love kunne nu faaes hos S. Buchwaldt, Pot. Foreningens Casserer.